STPI บวกเกือบ 4% โบรกฯ ให้เป้า 10.69 บ. ชู Top Picks กลุ่ม
STPI บวกเกือบ 4% ล่าสุด ณ เวลา 14.53 น. อยู่ที่ 9.30 บาท บวก 0.35 บาท หรือ 3.91% สูงสุด 9.35 บาท ต่ำสุด 8.90 บาท ด้วยมูลค่าซื้อขาย 126.17 ล้านบาท ด้าน บล.เออีซี ให้เป้า 10.67 บาท ชู Top Picks กลุ่ม
21 ต.ค. 2559

ผู้สื่อข่าวรายงานว่า ราคาหุ้นบริษัท เอสทีพี แอนด์ ไอ จำกัด (มหาชน) หรือ STPI ล่าสุด ณ เวลา 14.53 น. อยู่ที่ 9.30 บาท บวก 0.35 บาท หรือ 3.91% สูงสุด 9.35 บาท ต่ำสุด 8.90 บาท ด้วยมูลค่าซื้อขาย 126.17ล้านบาท ขณะที่ดัชนีหุ้นไทยโดยรวมบวก 0.18%

โดย บล.ธนชาต ระบุในบทวิเคราะห์ แนะนำซื้อ STPI มีแนวต้านแรกที่ 9.45 บาท และมีเป้าหมายถัดไปที่ 9.90 บาท โดยราคาหุ้นทะลุแนว Downtrend Line กลับมายืนเหนือเส้นค่าเฉลี่ย 3 เดือน  พร้อมปริมาณการซื้อขายสูงสนับสนุน สอดคล้องกับเครื่องมือ MACD เป็นบวกชี้ขึ้น
ด้าน บล.เออีซี ระบุในบทวิเคราะห์ ให้ราคาเป้าหมาย STPI ที่ 10.67 บาท โดยมองว่าราคาน้ำมันที่ฟื้นตัวต่อเนื่องมองเป็นปัจจัยบวกต่อการรับงานใหม่ในอนาคตของกลุ่มผู้รับเหมาที่เน้นรับงานในกลุ่มพลังงาน และเลือก STPI เป็น Top Picks เพราะเป็นบริษัทที่มีความสามารถรับงานระดับสากล ซึ่งเน้นรับงานในประเทศนอกกลุ่ม OPEC เช่น แคนาดาและบราซิล อีกทั้งปัจจุบันมี Valuation ที่ถูก และยังคาดให้ Div. yield ปีละกว่า 6%
 